**DRUŠTVO ŠOLA ZDRAVJA**

Slamnikarska cesta 18, 1230 Domžale

Email: telovadba7.30@gmail.com

[www.sola-zdravja.si](http://www.sola-zdravja.si/)

#  ZAPISNIK

2. rednega letnega občnega zbora društva ŠZ, ki je bil, zaradi razpršenosti skupin po vsej državi, na treh lokacijah:

- v torek 22.2.11 ob 19.00 uri, v Domžalskem domu, Ljubljanska c., v Domžalah,

- v ponedeljek 28.2.11 ob 19.00 uri, v ČS Rudnik, Pot k ribniku 20, Ljubljana,

- v petek 11. 3.11 ob 17.30 uri, v prosorih FIT plus centra, Premrlova 1, Izola .

Na občnem zboru je bilo prisotnih v Domžalah 58 članov, v Ljubljani 39 članov, v Izoli 38 članov (seznami v prilogi).

Predsednica društva Zdenka Katkič je pozdravila vse prisotne in predlagala delovne

organe občnega zbora .

V nadaljevanju je bil sprejet predlog za delovne organe zbora in predlagan dnevni red :

 DNEVNI RED:

1. Izvolitev delovnega predsedstva (predsednik, podpredsednik, zapisnikar in dva overovitelja zapisnika)
2. Letno poročilo za leto 2010,
3. Finančno poročilo za leto 2010,
4. Plan dela za leto 2011 (dogodki, srečanja, izobraževanja),
5. Razpisi v letu 2011,
6. Sklepi,
7. Zaključek, razno.

Ad .1 V delovne organe zbora so bili izvoljeni :

- predsednica: Marija Habe-Domžale, Aljančič Barbara-LJ-BS3 in Iva Godec-Izola,

- podpredsednik/ca: Marija Jelnikar-Litija, Ana Podržaj-Ig, Bruno Eller-Bernardin,

Za overovatelja zap.: Mica Flerin–Domžale, Marija Dukič-Ihan, Sonja Mavrič-LJ-Trnovo, Angelca Stanka Škripec-LJ-Dravlje, Franc Pirc-Portorož, Maruška Sabljak-Piran

zapisnikar: Franc Habe

Ad 2. **Letno poročilo o delu društva v letu 2010** je podala predsednica Zdenka Katkič v power point projekciji ter prikazala bogato aktivnost društva v preteklem letu. Poročilo je v prilogi zapisnika .

Ad 3. Predsednica je podala **Finančno poročilo o poslovanju društva** in trenutnem finančnem stanju. Dokončno stanje bo znano po izdelavi ZR . Finančni primanjkljaj iz leta 2010 , bomo pokrili v letu 2011 s članarino in prilivi sredstev iz projektov ter dotacij. Finančno poročilo je bilo potrjeno ter je priloga zapisnika .

Oba poročila sta bila sprejeta , predlagano pa je bilo , da bi društvo čimprej dobilo tudi svojo domačo stran na internetu , s čemer bi informirali člane in širšo javnost z našo dejavnostjo in o bodočih dogodkih . Za začetek zaprosimo za ponudbo podjetje v Domžalah, ki že vodi to dejavnost za občino in KS.

Ad 4. Predsednica je predstavila **Program dela društva za leto 2011** v katerem so bili podani in našteti vsi dogodki , srečanja in izobraževanja , ki jih bo organiziralo društvo v naslednjem letu . Program je bil enoglasno potrjen in sprejet.

Prav tako je bil sprejet predlog , da znaša letna članarina za leto 2011 20 EURO / člana.

Ad 5. **Razpisi :** Predsednica je predstavila vrsto razpisov , projektov ter možnosti za sodelovanje društva v občinskih in drugih razpisih ter s šolskimi in športnimi organizacijami. Sklep : Društvo se bo prijavilo na vse razpise , kjer pride naša dejavnost v poštev.

Ad 6. Večina sklepov je podana in sprejeta ob obravnavi posameznih poročil.

Na osnovi razprave o poročilih je bil sprejet predlog , da se glede na vse večjo dejavnost in število skupin Šole zdravja formira operativni upravni odbor društva , ki bi ga sestavljali člani iz vsake skupine in bi deloval po potrebi ter se sestajal regionalno !

Ad. 7. Nujno je potrebno uredit: Pravilnik o varovanju osebnih podatkov, Pravilnik o varstvo pri delu in o požarni varnosti, pridobit status društva v javnem interesu, evidenco – bazo opravljenega prostovoljnega dela.

Predsednica se je zahvalila vsem voditeljem skupin za dobro in uspešno sodelovanje in gosp. Ubaldu Trnkoczyju za vse izredne fotografije iz srečanj v Piranu, ki jih uspešno uporabljamo v promocijske namene in pri komuniciranju z mediji.

Ob zaključku občnega zbora so se člani zahvalili dr. Grishinu za vsa vso pomoč in številna predavanja , Zdenki Katkič za uspešno opravljanje predsedniške funkcije društva in gosp. Janezu Praprotniku za fotografiranje vseh naših aktivnosti.

Priloge : Poročilo o delu v letu 2010 (priloga 1)

 Finančno poročilo za 2010 (priloga 2)

 Plan dela za leto 2011 (priloga 3)

Zapisal : Franc Habe

Overovatelji zapisnika : Mica Flerin,

 Marija Dukič,

 Sonja Mavrič,

 Angelca Stanka Škripec,

 Franc Pirc,

 Maruška Sabljak.

Domžale, 20.03 2011